Békéscsabán született, tizenhárom évesen kezdte a vívást, azonban veleszületett betegsége miatt nem tudta folytatni edzéseit, így edzősködni kezdett. Ezt követően kerekesszékes vívóként indult versenyeken, 2015-ben az Egerben rendezett világbajnokságon kard egyéniben bronzérmet szerzett. A 2016-os riói paralimpián a párbajtőrcsapatok versenyében bronzérmet szerzett (Krajnyák Zsuzsanna, Dani Gyöngyi). Egy évvel később, a Rómában rendezett kerekesszékes vívó-világbajnokságon bronzérmet szerzett, megismételve két évvel korábbi eredményét. 2018-ban az Európa-bajnokságon kard egyéniben ugyancsak a harmadik helyen végzett. A 2019-es Világkupán kard egyéniben aranyérmes volt, a párbajtőrcsapat tagjaként pedig bronzérmes. Az egy évvel későbbi egri Világkupán kard egyéniben ezüstérmet szerzett. A koronavírus-járvány miatt 2021 nyarára halsztott tokiói paralimpián párbajtőr egyéniben bajnoki címet szerzett, a döntőben a kínai Csing Zsungot 15-12-re legyőzve.